jkorsvik/nowiki_second_scrape_merged huggingface dataset:
Gunnar Viken

Gunnar Johannes Viken (født 9. juli 1948 i Levanger) er en norsk gårdbruker, trafikklærer og politiker (H) som var fylkesordfører i Nord-Trøndelag 2007–2015.
Han vokste opp på Vikasand i Framverran som sønn av gårdbruker og sagbruksarbeider Jorolf Viken og hustru Astri Følstad. Gården lå i Verran kommune frem til grensereguleringen i 1968, deretter i Mosvik kommune, som i 2012 ble en del av nye Inderøy kommune. Gunnar Viken giftet seg i 1970 med hjelpepleier Kari Pedersen fra Levanger. Han gikk Statens trafikklærerskole i Stjørdal, og etablerte i 1976 Levanger trafikkskole i kompaniskap med Arne Jegtvolden. I 1982 flyttet han med familien til Framverran for å overta gården Vika, som hans far hadde kjøpt av en slektning om lag 15 år tidligere. Han drev melkeproduksjon og skogsdrift, og solgte gården til sin sønn i 2013.Viken var medlem av Mosvik kommunestyre fra 1983 frem til sammenslåingen med Inderøy den 1. januar 2012, med unntak av én periode, og satt i formannskapet 1995–2003 og 2007–2011. Viken var medlem av Nord-Trøndelag fylkesting 1999–2015, leder i Høyres fylkestingsgruppe 2003–2007 og fylkesordfører 2007–2015. Det var parlamentarisk styre i Nord-Trøndelag i denne perioden, så ordførervervet var mest seremonielt. Viken søkte ikke renominasjon til fylkestinget foran valget i 2015. Viken var Høyres 1. vararepresentant til Stortinget fra Nord-Trøndelag i perioden 2013–2017, og møtte i 26 dager.Han ledet fylkeslandbruksstyret i Nord-Trøndelag i 12 år. Han har også vært leder i Mosvik Bondelag, leder i Verran Sparebanks forstanderskap og leder i Nasjonalforeningen for folkehelsens eldreutvalg i Nord-Trøndelag.Viken ble tildelt KS-medaljen ved sin avgang som fylkesordfører i 2015.


== Referanser ==


== Eksterne lenker ==
(en) Gunnar Viken – kategori av bilder, video eller lyd på Commons 
(no) Gunnar Viken hos Stortinget 
(no) Gunnar Viken hos Norsk senter for forskningsdata
Chicago-ekspressen

Chicago-ekspressen (originaltittel: Silver Streak) er en amerikansk krim-komedie fra 1976 med Gene Wilder, Jill Clayburgh og Richard Pryor i hovedrollene. Regi er ved Arthur Hiller.


== Handling ==
George Caldwell (Gene Wilder) er en bokforlegger som skal til Chicago på en viktig kongress. Han tar Chicago-ekspressen - Silver Streak - og møter i løpet av turen Hilly Burns (Jill Clayburgh), som han forelsker seg i. Men etter at han blir vitne til mordet på Hillys sjef professor Schreiner, en velkjent historiker, blir han selv anklaget for å ha begått mordet. Inn i bildet kommer også Grover Muldoon (Pryor), som er en helsprø, men snill ransmann. Sammen setter de to ut for å komme til bunns i mystikken på Chicago-ekspressen.


== Om filmen ==
Gene Wilder ble i 1977 nominert til en Golden Globe for beste skuespiller etter sin innsats i filmen.
Filmen ble en stor publikumssuksess og spilte inn $51 millioner da den gikk på amerikanske kinoer [1].
Chicago-ekspressen var en første filmen hvor komikerduoen Gene Wilder og Richard Pryor spilte sammen.


== I rollene ==


== Eksterne lenker ==
(en) Chicago-ekspressen på Internet Movie Database 
(no) Chicago-ekspressen hos Filmfront 
(sv) Chicago-ekspressen i Svensk Filmdatabas 
(fr) Chicago-ekspressen på Allociné 
(nl) Chicago-ekspressen på MovieMeter 
(en) Chicago-ekspressen på AllMovie 
(en) Chicago-ekspressen på Turner Classic Movies 
(en) Chicago-ekspressen på Rotten Tomatoes 
(en) Chicago-ekspressen på Metacritic 
(en) Chicago-ekspressen på Box Office Mojo
Waikiki

Waikīkī er en bydel i Honolulu, sør på øya Oahu, en av Hawaii-øyene. Waikīkīstranden er en av verdens mest berømte strender.
Waikīkī strekker seg langs stillehavskysten og har en rekke velrenommerte hoteller. Bydelen er Hawai'i-turismens høyborg.  På Waikīkī Beach står en statue av den lokale sportsstjernen Duke Kahanamoku.


== Eksterne lenker ==
(en) Waikiki – Encyclopedia of Surfing
BecoTek

BecoTek AS er en produsent av holderringer i messing til kulelager. Selskapet har hovedkontor og produksjon på Åmot i Modum kommune, samt produksjonsenheter i Romania, Kina og USA.
BecoTek AS er en del av BecoTek Metal Group, som er en internasjonal produsent av komponenter i messing og bronse.


== BecoTek Metal Group ==
BecoTek Metal Group er et holdingsselskap for selskapsgruppene BecoTek AS og Johnon Metall.
Gruppen har produksjonsenheter i Norge, Sverige, Finland, USA, Kina og Romania.
Jose Miguel Arroyo

Jose Miguel «Mike» Tuason Arroyo (født 27. juni 1946 på Filippinene) er ektefellen til Gloria Macapagal-Arroyo, tidligere president på Filippinene. Han er således landets «first gentleman». 
Hans familie er fra provinsen Negros Occidental, med aner i den kinesiske provinsen Fujian.


== Referanser ==
Wayne Kramer

Wayne Kramer (født 30. april 1948 i Detroit, Michigan) er en amerikansk gitarist og vokalist som er kjent for å være medlem av MC5. Han var bassgitaristen for Mudhoney i 2000.


== Soloalbum ==
Death Tongue (1991) Progressive
The Hard Stuff	(1995) Epitaph Records
Dangerous Madness (1996) Epitaph Records
Dodge Main (1996) Alive
Gang War (1996) Sonic
Citizen Wayne (1997) Epitaph Records
LLMF (Live Like a Mutherfucker) (1998) Epitaph Records
The Return of Citizen Wayne (2002) Muscle Tone
Adult World (2002) Muscle Tone
More Dangerous Madness (2004) Diesel Motor
Mad for the Racket (2004) Diesel Motor


== Eksterne lenker ==
(en) Offisielt nettsted 
(en) Wayne Kramer – kategori av bilder, video eller lyd på Commons 
(en) Wayne Kramer på Internet Movie Database 
(en) Wayne Kramer hos The Movie Database 
(en) Wayne Kramer på Apple Music 
(en) Wayne Kramer på Discogs 
(en) Wayne Kramer på MusicBrainz 
(en) Wayne Kramer på Spotify 
(en) Wayne Kramer på Songkick 
(en) Wayne Kramer på Genius — sangtekster 
(en) Wayne Kramer på AllMusic
Orléanistene

Orléanistene var en politisk bevegelse i Frankrike som var tilhengere av et konstitusjonelt monarki med en monark fra Orléans-grenen av Huset Bourbon. Bevegelsen var aktiv fra den franske revolusjonen til etableringen av Den tredje republikk i 1879, men kan likevel sies å eksistere i andre former i Frankrike i dag. Orléanistene stod mot legitimistene, som var tilhengere av et mer autoritært kongedømme med en monark fra den eldste grenen huset Bourbon.Bevegelsen var på høyden av sin makt under Julikongedømmet fra 1830 til 1848, hvor Ludvig Filip av Orléans regjerte som fransk konge.


== Kilder ==
Bonapartistene

Bonapartistene  var monarkister som ønsket å ha et fransk imperium under Huset Bonaparte, den korsikanske familien til Napoléon Bonaparte og hans nevø Louis (Napoleon III av Frankrike).


== Referanser ==
Steve Turner

Steve Turner (født 1965 i Texas) er mest kjent som gitarist i Mudhoney. Han var også medlem av Green River og var gitaristen fra 1984–1985.


== Eksterne lenker ==
(en) Steve Turner på Discogs 
(en) Steve Turner på MusicBrainz 
(en) Steve Turner på Songkick 
(en) Steve Turner på AllMusic 
(en) Steve Turner på AllMusic
Brit Fuglevaag

Brit Haldis Fuglevaag (født 19. april 1939 i Kirkenes) er en norsk billedkunstner (tekstilvev, tegning) og kunstformidler, kjent fra flere utstillinger.
Hun er født i Kirkenes, oppvokst i Trondheim og utdannet ved Statens Håndverks- og Kunstindustriskole i Oslo (1959–1963) samt Kunstakademiet Warszawa (1963–1964).  Mange av hennes motiver er hentet fra Nordmøre og Varangerfjorden i Finnmark. Hun var bosatt over flere år i Paris, men har i dag sitt hoved-atelier i Oslo. Hun arbeider også fra sine atelier på Ertvågsøya i Aure, Kiby utenfor Vadsø og Civezza i Provinsen Imperia. 


== Familie ==
Hun giftet seg i 1964 med maleren Ryszard Warsinski (1937–1996). Deres datter Maria Fuglevaag Warsinski (1965–) er en anerkjent filmskaper. Hun giftet seg i 1980 med advokat Per Aavatsmark (1928-90).


== Kunstnerisk virke ==
Fuglevaag debuterte på Høstutstillingen I 1965 med verket Komposisjon. Det er en abstrakt vev er utført i naturfarget ull, sammensatt av to rektangulære deler. I dette verket blandet hun kjente vevteknikker som gobelinteknikk, hakketeknikk og kelimteknikk, og skapte med dette spenninger i den tekstile overflaten. 
Fuglevaags tepper skiller seg fra norsk billedvevtradisjon på flere måter. Eksempelvis har de gjerne ikke noe motiv, ingen ornamentikk, ingen enhetlig teknikk og til tider heller ikke farger. De tekstile materialene fremheves. Hun har eksperimentert kontinuerlig med nye fibre, teknikker og farger. Siden hun debuterte på Høstutstillingen har hun hatt en lang rekke utstillinger. Fuglevaag har undervist ved Statens Håndverks- og Kunstindustriskole, vært gjesteprofessor ved  Southern Illinois University og Oregon State University, samt sittet i utsmykningskomiteen i Norsk kulturråd.
 Fuglevaag er medlem av Landsforeningen Norske Malere. 


== Offentlige samlinger og bygninger ==
Fuglevaags verker har blitt innkjøpt til flere offentlige samlinger, blant annet av Nasjonalmuseet.
Fuglevaag har utført flere bestillingsverker til utsmykning av offentlige bygg. Eksempelvis utførte hun billedveven Bjørka som i 1981 ble montert i Gardeleiren på Huseby i Oslo. Verket er i ull, silke og nylon. Det er 450 cm høyt og 150 cm bredt. 


== Utmerkelser ==
Oslo bys kulturstipend 1970
Statens arbeidsstipend 1978-79
Statens garantiinntekt 1986
Oslo bys kunstnerpris 1986
Medalj D`or Merité et Devouement Francais  (Paris, 2000)


== Litteratur ==
Arvid Møller, Brit Fuglevaag. Billedtepper 1963–2003, Labyrinth Press, 2003


== Referanser ==


== Eksterne lenker ==
Omtale ved kulturnett.no
Verksliste fra kik.no
Rolf-Ørjan Høgset

Rolf-Ørjan Høgset (født 9. november 1973 i Mo i Rana) er en gründer, musiker og fotograf. 
I 2007  gav han ut  boken Polarsirkelmat  sammen med kjøkkensjef på Meyergården Hotell, Svein Jæger Hansen. Ifølge Rana Blad solgte boken 4800 eksemplarer før jul 2007 og ble en bestselger på Helgeland. Er i dag bosatt i Drammen. Var i 2017 en av stifterne til foreningen In The Same Boat, som gjør strandrydding langs norskekysten.


== Filmografi ==
2015 B: X-treme - cinematographer
2015 The Girl in the Black Silk Dress - cinematographer


== Bibliografi ==
Polarsirkelmat: en smak av polarsirkellandet av Svein Jæger Hansen og Rolf-Ørjan Høgset. 2007 ISBN 978-82-995501-5-4


== Referanser ==


== Eksterne lenker ==
Rolfie
Polarsirkelmat
Omtale av Polarsirkelmat i Rana Blad
Integralisme

Integralisme er en ideologi som ser på samfunnet som en organisk enhet. Den forsvarer sosial ulikhet og hierarki med samarbeid over klasseskiller og søker å transcendere konflikt mellom sosiale og økonomiske grupper. Den står for korporativisme og organisk politisk representasjon fremfor ideologiske former for representasjon. Den er ofte sett på som en konservativ blod og jord-ideologi av sine motstandere. Integral nasjonalisme hevder at de beste politiske institusjoner for de gitte nasjoner vil være ulike avhengig av sin historie, kultur og klima.
Guy Maddison

Guy Maddison (født 31. mars 1965) er mest kjent som bassgitaristen i Mudhoney.


== Eksterne lenker ==
(en) Guy Maddison på Discogs 
(en) Guy Maddison på MusicBrainz
Mark Arm

Mark Arm (født Mark McLaughlin den 21. februar 1962 i Seattle) er kjent som vokalisten og rytmegitaristen i grungebandet Mudhoney. Han er kjent for å ha brukt begrepet «grunge» for å beskrive sin (og andre seattlerockegruppers) musikkstil, selv om Kurt Cobain hevder at Jonathan Poneman fra Sub Pop oppfant uttrykket. Arm var også vokalist i Green River.


== Eksterne lenker ==
(en) Mark Arm på Internet Movie Database 
(en) Mark Arm hos The Movie Database 
(en) Mark Arm på Discogs 
(en) Mark Arm på Discogs 
(en) Mark Arm på MusicBrainz 
(en) Mark Arm på MusicBrainz 
(en) Mark Arm på AllMusic 
(en) Mark Arm på AllMusic 
Mark Arm på Twitter
Colbie Caillat

Colbie Caillat (født Colbie Marie Caillat 28. mai 1985 i Newbury Park i California) er en amerikansk pop-sanger, låtskriver og gitarist fra Malibu i California. Hennes far, Ken Caillat, var med-produsent på Fleetwood Mac-albumene Rumours og Tusk. Caillat husker å ha hatt folk som Mick Fleetwood og John McVie rundt seg som barn.Caillat er kjent for sin MySpace-profil, der hun ble den mest populære sanger uten platekontrakt i sin sjanger fire måneder på rad. Hennes store popularitet på MySpace var i hovedsak på grunn av sangen hennes Bubbly. Sangene på MySpace-profilen hennes har etterhvert blitt spilt godt over 30 millioner ganger. Bubbly var også ukas gratis single på iTunes uka 17. juli 2007 – samtidig som hennes debut studioalbum Coco ble sluppet. Caillat var i tillegg profilert av Rhapsody, hos elektronikk-kjeden Best Buy, under fredagssalget (Black Friday Sale) etter thanksgiving i USA.
I henhold til hennes MySpace profil ble Caillat inspirert til å begynne å synge da hun var elleve, etter at hun hadde hørt på Fugees sin 1996-versjon av Killing Me Softly. Det nevnes også at selv om hun tok pianotimer da hun var yngre, begynte hun ikke å spille gitar før hun var nitten år gammel.
Caillat har solgt over seks millioner album verden rundt, og over ti millioner singler.
Hun har også sunget duett på sangen Lucky sammen med Jason Mraz på hans album We Sing. We Dance. We Steal Things. som kom i hyllene i Norge 12. mai 2008.


== Diskografi ==


=== Album ===
2007: Coco – RIAA: Platina
2009: Breakthrough
2011: All of You
2012: Christmas in the Sand
2014: Gypsy Heart (Side A)


== Turnéer ==
2008: Coco Summer Tour
2008: Coco World Tour
2009/2010: Breakthrough World Tour
2011: All of You Summer Tour
2014: Gypsy Heart Tour


== Referanser ==


== Eksterne lenker ==
(en) Offisielt nettsted 
(en) Colbie Caillat – kategori av bilder, video eller lyd på Commons 
(en) Colbie Caillat på Internet Movie Database 
(en) Colbie Caillat hos Turner Classic Movies 
(en) Colbie Caillat hos The Movie Database 
(en) Colbie Caillat på Apple Music 
(en) Colbie Caillat på Discogs 
(en) Colbie Caillat på MusicBrainz 
(en) Colbie Caillat på Spotify 
(en) Colbie Caillat på Songkick 
(en) Colbie Caillat på Last.fm 
(en) Colbie Caillat på Genius — sangtekster 
(en) Colbie Caillat på AllMusic 
Colbie Caillat på Twitter 
Colbie Caillat på Facebook 
Colbie Caillat på Instagram 
Colbie Caillat på YouTube 
Colbie Caillat på Myspace 
colbiecaillatmusic.com (en)
Lahn-Dill-Kreis

Lahn-Dill (tysk: Lahn-Dill-Kreis) er et administrativt distrikt (Landkreis) i den tyske delstaten Hessen. Det har fått navn etter elvene Lahn og Dill. 
Lahn-Dill ligger mellom byene Frankfurt am Main, Siegen og Kassel, og har Wetzlar som adminstrasjonssentrum. Lahn-Dill er en del av Rhein-Main-området.


== Administrativ inndeling ==
Distriktet er inndelt i treogtyve kommuner (Gemeinden).


== Referanser ==


== Eksterne lenker ==
Offisielt nettsted 
(en) Lahn-Dill-Kreis – kategori av bilder, video eller lyd på Commons
Geir Bakke

Geir Bakke (født 23. oktober 1969) er en norsk fotballtrener og tidligere fotballspiller som er hovedtrener for Lillestrøm Sportsklubb.
Bakke ble i 2017 kåret til årets trener på herresiden i norsk fotball av Norsk fotballtrener forening.


== Spillerkarriere ==
Hentet fra Norges Fotballforbund.
Etter sin aktive karriere som fotballspiller, ble Geir Bakke assistenttrener i Vålerenga sammen med Tom Nordlie i 1999. Da Nordlie måtte slutte, ble Bakke værende i Vålerenga som assisterende trener og spillerutvikler i flere år.
I 2018 signerte Bakke en ny kontrakt med Sarpsborg 08 som strekker seg ut sesongen 2024. I 2019 ble kontrakten utvidet til fast ansettelse som knytter han til klubben etter hans engasjement som trener ender.


== Referanser ==


== Eksterne lenker ==
(en) Geir Bakke – Transfermarkt 
(no) Geir Bakke – Norges Fotballforbund 
(en) Geir Bakke – FBref
Elin Bonde

Elin Bonde (født 17. juli 1945) er en norsk skoleleder og lærebokforfatter. Hun er per 2008 rektor ved Ringstabekk skole i Bærum.I forbindelse med L97 deltok Bonde som forfatter på et større lærebokkverk for norskfaget i grunnskolen, kalt Pegasus. Hun er også en mye brukt foredragsholder i forbindelse med læreplanarbeid og implementering av disse i skoler.
Hun er mor til komikeren Sigrid Bonde Tusvik.


== Bibliografi ==
1999: Pegasus : norsk for 10. klasse : språk og litteratur, med Hein Ellingsen og Hilde Justdal, Universitetsforlaget, (ISBN 9788200423232)
1998: Pegasus : norsk for 9. klasse : språk og litteratur, med Hein Ellingsen og Hilde Justdal, Universitetsforlaget, (ISBN 9788200423171)
1997: Pegasus : norsk for 8. klasse : språk og litteratur, med Hein Ellingsen og Hilde Justdal, Universitetsforlaget, (ISBN 9788200423119)


== Referanser ==
Eventyr i New York

Eventyr i New York (originaltittel: Enchanted) er en amerikansk romantisk musikalfilm fra 2007. Filmens regissør var Kevin Lima mens produksjon var ved Walt Disney Pictures og Josepson Entertainment. Den hadde premiere på 20. oktober 2007 på London Film Festival før den kom på kino 21. november samme år i USA.
Filmen har hentet inspirasjon fra ulike barneeventyr og musikaler som Sound of Music, Snehvit og Askepott.


== Handling ==
Den vakre prinsessen Gisele blir forflyttet fra en tindrende eventyrverden av landets prins' grusomme mor til vår tids New York hvor hun får hjelp av advokaten Robert. Kort tid etter kommer hennes prins Edward til unnsetning.


== Originalstemmer ==
Amy Adams – Giselle
Patrick Dempsey – Robert
James Marsden – Prins Edward
Susan Sarandon – Drottning Narissa
Timothy Spall  – Nathaniel
Rachel Covey – Morgan
Idina Menzel – Nancy
Jeff Bennett – Pip


== Norske stemmer ==
Sarah MacDonald Berge – Giselle
Hans Marius Hoff Mittet – Robert
Kristoffer Grua Pedersen – Prins Edward
Cathrine Bang Norum – Dronning Narissa
Harald Mæle – Nathaniel
Siv Fløtberg Rudidalen – Morgan
Lisa Stokke – Nancy
Jon Bjørnstad – Pip


== Referanser ==


== Eksterne lenker ==
(mul) Offisielt nettsted 
(en) Enchanted (film) – kategori av bilder, video eller lyd på Commons 
(en) Eventyr i New York på Internet Movie Database 
(sv) Eventyr i New York i Svensk Filmdatabas 
(da) Eventyr i New York i Danmark Nationale Filminstitut 
(fr) Eventyr i New York på Allociné 
(nl) Eventyr i New York på MovieMeter 
(en) Eventyr i New York på AllMovie 
(en) Eventyr i New York på Turner Classic Movies 
(en) Eventyr i New York på Rotten Tomatoes 
(en) Eventyr i New York på Metacritic 
(en) Eventyr i New York på Box Office Mojo 
Eventyr i New York på DVD og Blu-ray – offisiell side
Bad Mergentheim

Bad Mergentheim (Mergentheim til 1926) er en by i Main-Tauber-Kreis i den tyske delstaten Baden-Württemberg. Byen ligger langs Den romantiske veien.
Mergentheim er nevnt så tidlig som i 1058 som tilholdssted for grevene av Hohenlohe, som tidlig på 1200-tallet tilegnet store deler av dette området til Den tyske orden. I 1340 fikk Mergentheim byrettigheter og vokste stadig i betydning innen Den tyske orden. Da denne ble sekularisert i Preussen i 1525, ble Mergentheim ordenens hovedsete, og den forble det helt fram til ordenen ble oppløst av Napoleon i 1809.
Men Mergentheim lykke ble igjen snudd i 1826, da en gjeter oppdaget rike mineralforekomster i området omkring byen, og dette kom på den tiden da spa-virksomheten hadde en sterk vekst i Tyskland. Vannet viste seg å være den sterkeste oppløsningen av natriumsulfat i hele Europa, noe som var virkningsfullt ved fordøyelsesvansker.
I 1970-årene ble en del av de omkringliggende landsbyene slått sammen med Bad Mergetheim i den såkalte «Gemeindereform».

Av byens severdigheter er det særlig Den tysken ordens slott fra middelalderen. Dette bygningskomplekset ble utbygget over en tidsperiode på 800 år, hvor de første bygningene antakelig ble reist på 1100-tallet. Slottet ble særlig utvidet mot slutten av 1500-tallet under stormester Walter von Cronberg. Etter hvert kom dt til et renessansekompleks som bant sammen de eksisterende bygninger til en lukket borggård. I 1574 sto arkitekten Blasius Berwart blant annet for byggingen av den kjente spiraltrappen mellom den vestlige og nordlige fløyen. I dag er slottet et museum for Den tyske orden.
Slottkomplekset blir dominert av Schlosskirche (slottskirken), en barokkirke fra 1730. Interiøret er i rokokko, med blant annet takfresker utført av hoffmaleren Nikolaus Gottfried Stuber.


== Bilder ==

		
		


== Referanser ==


== Eksterne lenker ==
Offisielt nettsted 
(en) Bad Mergentheim – kategori av bilder, video eller lyd på Commons
Steptoe and Son

Steptoe and Son er en britisk komiserie som gikk på BBC fra 1962 til 1974. Serien var av Ray Galton og Alan Simpson. Faren, Albert, ble spilt av Wilfrid Brambell og sønnen Harold av Harry H. Corbett.
Serien er aldri vist på svensk eller norsk TV, men manuset ble anvendt og omarbeidet til Albert og Herbert (som er en slags forsvensket versjon av den britiske serien) og i viss utstrekning til episoder til den norske komikeren Rolv Wesenlunds serie Fleksnes fataliteter (svenske Bo Hermansson regisserte begge disse seriene og produsentene hadde hele tiden et nært samarbeid med manusforfatterne Galton og Simpson). Den norske filmkomedien Skraphandlerne fra 1975 (med Leif Juster og Tom Tellefsen) bygger også på denne serien.


== Referanser ==


== Eksterne lenker ==
(en) Steptoe and Son på Internet Movie Database 
Steptoe and Son på BBCs Comedy Guide
Ray Galton og Alan Simpson

Ray Galton (født 17. juli 1930, død 5. oktober 2018) og Alan Simpson (født 27. november 1929, død 8. februar 2017) var to britiske komedieforfattere.
For det norske publikum er de indirekte kjent for å ha skrevet manus til Fleksnes fataliteter (Hancock's Half Hour) og Albert og Herbert (Steptoe and Son).


== Referanser ==


== Eksterne lenker ==
Ray Galton and Alan Simpson – Official Website
Haram videregående skole

Haram videregående skole (Haram vidaregåande skule) er en skole i Brattvåg. Skolen har nesten 300 elever og var den eneste videregående skolen i Haram kommune som i 2020 ble innlemmet i Ålesund kommune. 
Skolen tilbyr følgende utdanningsprogram:

Elektrofag
Helse- og sosialfag
Teknikk og Industriell produksjon
Studiespesialisering
Tekniske og allmenne fag (TAF)
Påbygging for generell studiekompetanse


== Referanser ==


== Eksterne lenker ==
Skolens nettsted Arkivert 7. desember 2010 hos Wayback Machine.
Mordet på Skolgatan 15

Mordet på Skolgatan 15 er et lystspil med manus av Ray Galton og Alan Simpson, svensk oversettelse av Bo Hermansson som også regisserte forestillingen.
Stykket ble skrevet direkte for Sten-Åke Cederhök og Tomas von Brömssen som har spilt sine velkjente TV-figurer Albert og Herbert på teaterscenen. Stykket handler om hvordan Albert og Herbert blir tvunget til å forlate sitt gamle hus i Haga ettersom hele kvarteret skal rives. Albert får dessuten anonyme trusselbrev i posten og to mindre smarte inbruddstyver kommer på besøk. Utenom Cederhök og von Brömssen medvirket Ulf Dohlsten, Barbro Oborg og Karl-Magnus Thulstrup. Mordet på Skolgatan 15 hadde premiere på Lisebergsteatern i Göteborg den 11. mars 1983 og ble spilt på turné rundt i Sverige.
Rodrigo Possebon

Rodrigo Pereira Possebon (født 13. februar 1989 i Sapucaia do Sul) er en italiensk fotballspiller, født i Brasil. Han er defensiv midtbanespiller, og spiller hos den brasilianske klubben Santos FC. Han har tidligere spilt for Manchester United FC og portugisiske SC Braga.
Possebon begynte karrieren for Sport Club Internacional i hjemlandet Brasil. I januar 2008 gikk han til Manchester United, der han fikk draktnummer 34. Possebon fikk sin seriedebut for United mot Newcastle United i første serierunde sesongen 08/09.


== Referanser ==


== Eksterne lenker ==
(en) Rodrigo Possebon – UEFA 
(en) Rodrigo Possebon – Transfermarkt 
(en) Rodrigo Possebon – WorldFootball.net 
(en) Rodrigo Possebon – Soccerbase.com 
(en) Rodrigo Possebon – Soccerway 
(en) Rodrigo Possebon – FBref